Կէսօրուան ճաշէն ետք տեղի ունեցաւ խորհրդակցական հանդիպում։ Խնամակալութեան անդամներէն Ճորճ Աբէլեան բացումը կատարելով հանդիպումին՝ տուաւ որոշ բացատրութիւններ։ Իր կարգին, մարմինի փոխատենապետ Ներսէս Պաղտոյեան տուաւ յաւելեալ մանրամասնութիւններ՝ հաստատութեան արձանագրած նուաճումներուն եւ ապագայի ծրագիրներուն մասին։ Հաստատութեան տնօրէն Տիգրան Պոյաճեան ուժակէտով ( Power point ) ցոյց տուաւ հաստատութեան մասին իր կողմէ խնամքով պատրաստուած խտասալիկը։ Յստակօրէն կը պարզուէր անցնող քանի մը տարիներուն ընթացքին նուաճումներուն պատկերը. հինին կողքին, նոր կացութեան պարզած տարբերութիւնը, յատկապէս նորոգութեանց վիճակը, չափազանց քաջալերական էր։